CELEX: 62011TN0370
Language: mt
Date: 2011-07-08 00:00:00
Title: Kawża T-370/11: Rikors ippreżentat fit- 8 ta’ Lulju 2011 — Il-Polonja vs Il-Kummissjoni

1.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 290/9
            
         Rikors ippreżentat fit-8 ta’ Lulju 2011 — Il-Polonja vs Il-Kummissjoni
   (Kawża T-370/11)
   2011/C 290/12
   Lingwa tal-kawża: il-Pollakk
   
      Partijiet
   
   
      Rikorrenti: Ir-Republika tal-Polonja [rappreżentant: M. Szpunar, Podsekretarz Stanu (il-viċi segretarju tal-Istat)]
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannula fl-intier tagħha d-Deċiżjoni tal-Kummissjoni, tas-27 ta’ April 2011, li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (notifikata bid-dokument numru C(2011) 2772) (ĠU L 130, 17.5.2011, p. 1);
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka l-motivi li ġejjin
   
               (1)
            
            
               L-ewwel motiv ibbażat fuq
               
                           —
                        
                        
                           ksur tat-tieni suparagrafu tal-Artikolu 194(2) tat-Trattat dwar il-Funzjonament tal-Unjoni Ewropea, flimkien mal-Artikoli 192(2)(c) (TFUE), peress li ma ħaditx inkunsiderazzjoni l-ispeċifiċità tal-Istati Membri individwali fir-rigward tal-karburant, kif ukoll peress li ddefinixxiet il-parametri ta’ riferiment tal-prodotti billi użat bħala kejl l-effiċjenza tal-prestazzjoni tal-gass naturali u użat dan il-karburant bħala riferiment;
                        
                     
         
               (2)
            
            
               It-tieni motiv ibbażat fuq
               
                           —
                        
                        
                           ksur tal-prinċipju ta’ trattament ugwali kif ukoll tal-Artikolu 191(2) u (3) tat-TFUE, peress li ma ħaditx inkunsiderazzjoni, fit-teħid tad-deċiżjoni kkontestata, in-numru kbir ta’ sitwazzjonijiet fir-reġjuni varji tal-Unjoni Ewropea;
                        
                     
         
               (3)
            
            
               It-tielet motiv ibbażat fuq
               
                           —
                        
                        
                           ksur tal-Artikolu 5(4) tat-TFUE (il-prinċipju ta’ proporzjonalità) peress li ffissat, fid-deċiżjoni kkontestata, il-parametri ta’ riferiment f’livell l-iktar restrittiv, lil hinn minn dak li hu meħtieġ biex jinkisbu l-għanijiet tad-Direttiva 2003/87/KE;
                        
                     
         
               (4)
            
            
               It-tielet motiv ibbażat fuq
               
                           —
                        
                        
                           ksur tal-Artikolu 10a, moqri flimkien mal-Artikolu 1 tad-Direttiva 2003/87/KE, u l-inkompetenza tal-Kummissjoni Ewropea fl-adozzjoni tal-miżura kkontestata.